อยากทราบว่ายานี้อยู่ได้กี่วัน หลังครบกำหนดแล้วจำเปนต้องสอดเพิ่มไหมคะ
สวัสดีค่ะ ยาสอด zalain หรือชื่อสามัญว่ายาSertaconazole เป็นยาต้านเชื้อราชนิดหนึ่ง ซึ่งในรูปแบบสอดน่าจะหมายถึงสอดทางช่องคลอด ใช้รักษาภาวะการติดเชื้อในช่องคลอด ซึ่งมีสาเหตุมาจากการเพิ่มจำนวนของเชื้อราในช่องคลอดมากผิดปกติ จากการที่สภาวะแวดล้อมในช่องคลอดเสียสมดุล ไม่ใช่โรคติดต่อทางเพศสัมพันธ์การรักษาคือการใช้ยาต้านเชื้อราแบบสอดเข้าที่ช่องคลอด 7 วันติดต่อกันหรือยาฆ่าเชื้อราแบบรับประทาน โดยสูตินรีแพทย์จะเป็นผู้ช่วยเลือกวิธีการรักษาตามความเหมาะสมโดยดูจากความรุนแรงของโรคหลังการใช้ยาสอดครบ 7 วันแล้ว ควรกลับไปพบแพทย์เพื่อติดตามอาการ หรือสังเกตอาการตนเองว่ายังมีตกขาวผิดปกติอยู่หรือไม่ ยังไม่จำเป็นต้องซื้อยามาใช้เพิ่มตอนนี้ เพราะการรักษาปกติใช้แค่ 7 วันเท่านั้น ถ้ายังไม่ดีขึ้น ควรไปพบแพทย์เพื่อตรวจซ้ำว่ามีสาเหตุอื่นๆที่เป็นไปได้ร่วมด้วยหรือไม่